REGOLAMENT TAL-KUMMISSJONI (KE) Nru 1200/2005
tas-26 ta' Lulju 2005
dwar l-awtorizzazzjoni permanenti ta' ċerti addittivi fl-għalf u l-awtorizzazzjoni provviżorja għal użu ġdid ta' addittiv li diġà huwa awtorizzat fl-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf (1), u partikolarment l-Artikoli 3 u 9d(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar addittivi għall-użu fin-nutriment ta' l-annimali (2), u b'mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fin-nutriment ta' l-annimali.
(2)
L-Artikolu 25 tar-Regolament (KE) Nru 1831/2003 jistabbilixxi l-miżuri ta' tranżizzjoni għall-applikazzjonijiet għall-awtorizzazzjoni ta' addittivi ta' l-għalf imressqa skond id-Direttiva 70/524/KEE qabel id-data ta' l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta' addittivi elenkati fl-Annessi ta' dan ir-Regolament tressqu qabel id-data ta' l-applikazzjoni tar-Regolament (KE) Nru 1831/2003.
(4)
Kummenti tal-bidu mill-Istati Membri dwar dawk l-applikazzjonijiet li nħarġu skond l-Artikolu 4(4) tad-Direttiva 70/524/KEE tressqu lill-Kummissjoni qabel id-data ta' l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
L-użu tas-sustanza li tinkoraġġixxi t-tkabbir Formi LHS (diformat tal-potassju) kien awtorizzat proviżorjament, għall-ewwel darba, għall-ħnienes u ħnieżer għat-tismin mir-Regolament tal-Kunsill (KE) Nru 1334/2001 (3). Il-persuna risponsabbli għat-tqegħid fiċ-ċirkulazzjoni ta' Formi LHS (diformat tal-potassju) ressqet applikazzjoni sabiex tikseb awtorizzazzjoni provviżorja għall-estensjoni ta' l-użu għal erba' snin, bħala sustanza li tinkoraġġixxi t-tkabbir ta' ħnieżer femminili, skond l-Artikolu 4 ta' dik id-Direttiva. L-Awtorità Ewropea għas-Sikurezza ta' l-Ikel (EFSA) wasslet opinjoni dwar is-sikurezza ta' l-użu ta' din il-preparazzjoni għall-bnedmin, għall-annimali u għall-ambjent, taħt il-kundizzjonijiet stipulati fl-Anness I ta' dan ir-Regolament. L-evalwazzjoni turi li l-kundizzjonijiet stabbiliti fl-Artikolu 9(a) 1 tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' din il-preparazzjoni, kif speċifikat fl-Anness I għandu jkun awtorizzat proviżorjament għal erba' snin.
(6)
L-użu tal-mikro-organiżmu Bacillus cereus var. toyoi NCIMB 40112/CNCM I-1012 kien awtorizzat proviżorjament, għall-ewwel darba, għat-tiġieġ għat-tismin u għall-fniek għat-tismin mir-Regolament tal-Kunsill (KE) Nru 1411/1999 (4). Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien.
(7)
L-użu tal-mikroorganiżmu Enterococcus faecium NCIMB 10415 ġie awtorizzat provviżorjament, għall-ewwel darba, għall-ħnieżer femminili mir-Regolament tal-Kummissjoni (KE) Nru 866/1999 (5). Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien
(8)
L-użu tal-preparazzjoni tal-mikro-organiżmu Enterococcus faecium DSM 10663/NCIMB 10415 kien awtorizzat proviżorjament, għall-ewwel darba, għall-ħnienes mir-Regolament tal-Kunsill (KE) Nru 1411/1999. Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien.
(9)
L-użu tal-preparazzjoni tal-mikro-organiżmu Saccharomyces cerevisiae MUCL 39 885 kien awtorizzat proviżorjament, għall-ewwel darba, għall-ħnienes mir-Regolament tal-Kunsill (KE) Nru 1411/1999. Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien.
(10)
L-użu tal-preparazzjoni tal-mikro-organiżmu Saccharomyces cerevisiae CNCM I-1077 kien awtorizzat proviżorjament, għall-ewwel darba, għall-baqar u l-barrin għat-tismin u l-baqar tal-ħalib mir-Regolament tal-Kunsill (KE) Nru 1436/98 (6). Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien.
(11)
L-użu tal-preparazzjoni tal-mikro-organiżmu Pediococcus acidilactici CNCM MA 18/5M kien awtorizzat proviżorjament, għall-ewwel darba, għat-tiġieġ għat-tismin mir-Regolament tal-Kunsill (KE) Nru 866/1999. Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta' żmien ta' dak il-mikroorganiżmu. L-evalwazzjoni turi li l-kundizzjonijiet stipulati fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikroorganiżmi kif speċifikat fl-Anness II għandu jkun awtorizzat mingħajr limitu ta' żmien.
(12)
L-evalwazzjoni ta' dawn l-applikazzjonijiet turi li ċerti proċeduri għandhom ikunu meħtieġa sabiex il-ħaddiema jkunu protetti mill-esponiment għall-addittivi elenkati fl-Annessi. Protezzjoni bħal din għandha tkun assigurata permezz ta' l-applikazzjoni tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri għall-inkoraġġiment tat-titjib tas-sigurtà u s-saħħa tal-ħaddiema fuq il-post tax-xogħol (7).
(13)
Il-miżuri previsti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
Il-preparazzjoni li tagħmel parti mill-grupp “Sustanzi li jinkoraġġixxu t-tkabbir” kif speċifikat fl-Anness I hija awtorizzata proviżorjament għal erba' snin bħala addittiv fin-nutriment ta' l-annimali skond il-kundizzjonijiet stipulati f' dak l-Anness.
Artikolu 2
Il-preparazzjonijiet li jagħmlu parti mill-grupp “Mikro-organiżmi” kif speċifikat fl-Anness II huma awtorizzati għall-użu mingħajr limitu ta' żmien bħala addittivi fin-nutriment ta' l-annimali taħt il-kundizzjonijiet stipulati f' dak l-Anness.
Artikolu 3
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, nhar is-26 ta' Lulju 2005.